L-ISTATWI TAL-MADONNA TA' FATIMA FIL-PARROĊĊA Kien fit-8 ta' Diċembru, 1954 nhar id-dberik tal-knisja mill-Provinċjal Patri Klimeck, OP, li ddaħlet fil-knisja l-ewwel xbieha tal-Madonna ta' Fatima li għaliha ġiet mibnija. Din l-istatwa żgħira nġiebet minn niċċa li kienet tinstab fit-triq. Sentejn wara, fl-1 ta' Mejju 1956, waslet statwa tal-Madonna, li nħadmet fil- Portugall. Hija ġiet imqegħda mill-ewwel fil-post tagħha fuq l-altar maġġur. Sadanittant, Patri Klimeck, il-fundatur tas-Santwarju, spiċċalu żmienu bħala Provinċjal u ħalla l- gżira għall-Afrika t'Isfel u ħa miegħu l-istatwa żgħira li biha kellu d-drawwa li jbierek lin-nies miġbura fil-knisja u fil-pellegrinaġġi. Għat-tifkira tal-ħamsin sena mid-dehra tal-Madonna ġewwa Fatima, din l-istatwa kbira u tassew sabiħa, tniżżlet minn postha, tgħabbiet fuq trakk u sar pellegrinaġġ biha mat-toroq tal-Pieta u ta' Gwardamanġa. Minħabba li fl-1968 sirna parroċċa u għalhekk issir il-Purċissjoni tal-Festa, beda jiġi maħsub biex ikollna vara tal-Madonna ta' Fatima biex tinħareġ għall-purċissjoni. Madankollu l-istatwa l-ġdida, li ma' dametx ma' tlesstiet, ma kienitx tal-livell meħtieġ u għalhekk ma' nħarġitx fil-pubbliku qabel ma' sarulha xi alterazzjonijiet. Infatti, fuq il-parir ta' l-artist Patri Ballucci ta' l-Ordni tal-Karmelitani, tneħħewlha t-tfal. Din l-istatwa ma għadhiex tinstab fil-knisja tagħna. .tkompli f'paġna 10 L-ISTATWI TAL-MADONNA TA' FATIMA FIL-PARROĊĊA tkompliminn paġna 6 Fl-1970, l-iskuktur Malti, s-Sur Ġlormu Dingli mir-Rabat, ġie mqabbad biex jagħlilna statwa ġdida tal-Madonna għall-purċissjoni. Din il-vara ġdida - kif nafuha llum — tlestiet fi żmien sena. Fid-9 ta' Ottubru 1971, il-Provinċjal Patri Ewġenju Cachia, kixef u bierek l-istatwa bit-tlett itfal, li ftit jiem biss wara, eżatt fit-13 ta' Ottubru, żżanżnet għall-Festa tal-Parroċċa. Din fil-qosor hija l-istorja ta' l-istatwi tal-Madonna ta' Fatima mit-twelid tal- knisja tagħna sa llum. Għalhekk filwaqt li nixtieq il-Festa t-Tajba lil kulħadd, nawguralkhom ukoll li l-istatwa tal-Madonna ma' tkunx biss simbolu tal-kartapesta li nieħdu gost biha darba fis-sena biss — fil-festa - imma ssir xbiha ħajja li nimxu warajha bl-imħabba li dejjem tqarribna aktar lejn il-Mulej. HOTELĠ CATERING EQUIPMENT LID, 40—41 HA STR.